גרג ג'ירלדו

גרג ג'ירלדו (באנגלית: Greg Giraldo;‏ 10 בדצמבר 1965 – 29 בספטמבר 2010) היה קומיקאי, סטנדאפיסט ומגיש טלוויזיה אמריקאי. ג'ירלדו נולד ברובע הברונקס וגדל בקווינס שבניו-יורק. את לימודיו האקדמיים עשה ג'ירלדו באוניברסיטת קולומביה ובבית הספר למשפטים הרווארד. לאחר מכן, עבד ג'ירלדו מספר חודשים כעורך דין במשרד עורכי הדין "Skadden, Arps, Slate, Meagher & Flom" טרם החליט לעזוב את המקצוע לטובת קריירה בעולם הבידור. ג'ירלדו נהג בתחילה להופיע בקביעות במועדון הסטנד-אפ Comedy Cellar במנהטן. בשנת 1996 ג'ירלדו היה הכוכב הראשי בקומדיית מצבים אמריקנית של ערוץ ABC בשם "Common Law" אשר בוטלה לאחר תשעה פרקים. בנוסף לאורך השנים כיכב במספר פיילוטים לסדרות אשר מעולם לא עלו למרקע בהם הסדרות "The Greg Giraldo Show" ו-"Gone Hollywood" עבור ערוץ קומדי סנטרל. בתחילת העשור הראשון של המאה ה-21 ג'ירלדו היה חבר פאנל קבוע בתוכנית "Tough Crowd with Colin Quinn" בערוץ קומדי סנטרל. ג'ירלדו הופיע יותר מתריסר פעמים בתוכנית האירוח Late Night של דייוויד לטרמן ובתוכנית האירוח של קונאן או'בריין, ונהג להופיע בקביעות בתוכנית הרדיו של הווארד סטרן. הוא הופיע גם כחבר בפאנל בתוכנית "The Marriage Ref" בערוץ NBC. כמו כן, ג'ירלדו זכה לככב בשתי תוכניות ספיישל באורך חצי שעה כל אחת בערוץ קומדי סנטרל. ג'ירדלו כתב עבור תוכנית האירוח המאוחרת של קרסון דיילי, והיה חבר פאנל בתוכנית "Comedy Central's 100 Greatest Stand-ups of All Time special" בערוץ קומדי סנטרל. בין השנים 2002-2004 היה ג'ירלדו חבר פאנל ומשתתף קבוע בתוכנית "Tough Crowd with Colin Quinn" ששודרה ברשת קומדי סנטרל. חברים קבועים נוספים בסדרה היו הסטנדאפיסטים פטריס או'ניל, ג'ים נורטון, והתארחו לאורך שתי עונות שידורה קומיקאים בולטים כמו ג'רי סיינפלד, לואי סי קיי, דאג סטנהופ ורבים אחרים. מסוף 2005 ועד 2006 הופקה ושודרה בערוץ קומדי סנטרל הסדרה בהנחייתו של ג'ירלדו בשם "Friday Night Stand-Up with Greg Giraldo". ג'ירלדו הופיע גם כמשתתף קבוע בתוכניות ה-Roast של הקומדי סנטרל, בהם השתתפו ידוענים נודעים רבים בהם פמלה אנדרסון, ויליאם שאטנר ודייוויד הסלהוף. בהמשך השתתף גם בספיישל ה-Roast של TBS עבור הצמד הקומי צ'יץ' אנד צ'ונג. ג'ירלדו היה גם כוכב אורח קבוע בסדרת הטלוויזיה "Lewis Black's Root of All Evil" בערוץ קומדי סנטרל. במהלך 2010 ג'ירלדו כיכב כשופט בעונה השביעית של תוכנית הריאליטי "Last Comic Standing". ג'ירלדו נפטר ב-29 בספטמבר 2010. משפחתו החליטה לנתק אותו ממכשירי ההחייאה לאחר חמישה ימים בהם היה בתרדמת, כתוצאה מצריכת מנת יתר של תרופות מרשם ב-25 בספטמבר 2010 בחדרו במלון בניו ג'רזי. מדיה וקבצים בנושא גרג ג'ירלדו בוויקישיתוף אתר האינטרנט הרשמי של גרג ג'ירלדו גרג ג'ירלדו, במסד הנתונים הקולנועיים IMDb (באנגלית) גרג ג'ירלדו, באתר AllMovie (באנגלית) גרג ג'ירלדו, במסד הנתונים הקולנועיים KinoPoisk (ברוסית) גרג ג'ירלדו, באתר MusicBrainz (באנגלית) גרג ג'ירלדו, באתר Discogs (באנגלית) גרג ג'ירלדו, באתר Songkick (באנגלית) עינב שיף‏, הקומיקאי גרג ג'ירלדו הלך לעולמו, באתר וואלה, 30 בספטמבר 2010 גרג ג'ירלדו, באתר "Find a Grave" (באנגלית) Tough Crowd With Colin Quinn: Leary vs. Giraldo, נבדק ב-2022-07-31 Jeff D. Lowe, Let's Look Back At All Of The Roast Sets From Greg Giraldo, The Best Ever, www.barstoolsports.com (באנגלית) Vicki Hyman | NJ Advance Media for NJ.com, Greg Giraldo, 'Last Comic Standing' judge, overdoses at N.J. hotel following party, nj, ‏2010-09-27 (באנגלית) William Kennedy, Comic Legend Greg Giraldo's 2010 Death Explained, Grunge.com, ‏2022-07-06 (באנגלית אמריקאית)